钦定古今图书集成/理学汇编/文学典/第164卷 > 《徐师曾文体明辩》 > 《沁园春》〈檃括兰亭序〉宋·方岳
## 钦定古今图书集成/理学汇编/文学典/第164卷 > 《徐师曾文体明辩》 > 《沁园春》〈檃括兰亭序〉宋·方岳

岁在永和，癸丑暮春，修禊《兰亭》。有崇山峻岭，茂林修
竹，清流激湍，映带山阴。曲水流觞，群贤毕至。是日风
和天气清。亦足以，供一觞一咏，畅叙幽情。　悲夫！一
世之人，或放浪形骸遇所欣。虽快然自足，终期于尽；
老之将至，后视犹今。随事情迁，所之既倦，俯仰之间
迹已陈。兴怀也，将后之览者，有感斯文。